钦定古今图书集成/明伦汇编/闺媛典/第167卷 > 夏冕妻王氏
## 钦定古今图书集成/明伦汇编/闺媛典/第167卷 > 夏冕妻王氏

按《宁波府志》：“王氏，鄞人夏冕妻。年二十三，夫亡，遗二
孤俱在襁褓。氏呼天大恸，矢志无他。姑老，齿发皆落，
朝夕以乳乳姑，教子读书不懈。氏始归夏，夫与兄弟
析产，氏曰：‘夫子，儒流也，独不识田荆之义乎’？”夫感其
言，遂复合爨。嘉靖丙辰，倭寇卒至，男子尽出捍护。氏
负姑入山，披棘碎肤，以全姑命。比得疾，急营丧葬之
事，泣涕而没。